Diari Oficial de la Generalitat Valenciana


Sumari del DOGV 4427, del 28-01-2003 (2003/729)

Informació pública de l'alternativa tècnica d'ordenació detallada i programació, d'iniciativa municipal, Polígon Plans (sòl urbà).
----------------------------------------------------------------------------------------------------------------------------------

### Dades del document

Número de DOGV
:   4427

Data del DOGV
:   28-01-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/729


Organisme emissor
:   Ajuntament de Gata de Gorgos

Tipus de document
:   Anunci

Informació pública de l'alternativa tècnica d'ordenació detallada i programació, d'iniciativa municipal, Polígon Plans (sòl urbà). [2003/F729]
  
Per acord del Ple de l'ajuntament de data 23 de juliol de 2002, es va disposar exposar al públic, per al seu tràmit per la via de l'article 46 de la Llei Reguladora de l'Activitat Urbanística, l'alternativa tècnica d'ordenació detallada i programació, d'iniciativa municipal, per al desenvolupament del Polígon Plans de sòl urbà, integrada pels següents documents:
  
- Pla de reforma interior amb annex d'homologació parcial modificativa de les vigents normes subsidiàries.
  
- Projecte d'urbanització de la unitat d'execució única que abraça el sector, integrat per:
  
· Fase 1. Connexions.
  
· Fase 2. Projecte d'urbanització interior
  
- Document de compromisos municipals a assumir i compromís de crèdit.
  
- Projecte de reparcel·lació forçosa.
  
L'àmbit objecte de l'alternativa tècnica d'ordenació detallada de programació limita, al nord, amb l'estesa del FGV Dénia-Alacant; al sud, amb la carretera CV-732/AV-1417 i muntanya de la Travessa; a l'est, amb sòl no urbanitzable i urbà ciutat jardí; i a l'oest, amb el terme municipal de Pedreguer.
  
La documentació es tramita per la via del procediment ordinari previst en l'article 46 de la Llei 6/1994, de 15 de novembre, Reguladora de l'Activitat Urbanística (LRAU). La documentació es troba exposada al públic en la Secretaria Municipal, on pot consultar-se de 10.00 a 13.00 hores, de dilluns a divendres.
  
Consulta
  
Durant un primer termini de 20 dies, que es comptaran des de l'endemà (inclusivament), a la publicació d'este edicte en el Diari Oficial de la Generalitat Valenciana, qualsevol interessat podrà consultar la referida alternativa tècnica en l'ajuntament.
  
Pròrroga
  
Durant els 10 primers dels 20 dies abans referits, qualsevol persona podrà produir la pròrroga per altres 20 dies addicionals, a fi de presentar una alternativa tècnica substancialment distinta a la que s'anuncia ací i en competència amb ella.
  
Presentació d'alternatives en competència
  
Durant els referits 20 dies (que seran 40 dies si hi haguera pròrroga), qualsevol persona podrà presentar alternatives tècniques davant de l'ajuntament, en competència amb l'exposada al públic, o al·legacions respecte d'esta o aquelles.
  
Proposicions juridicoeconòmiques
  
Durant els cinc dies següents al termini de presentació d'alternatives tècniques en competència, es podran presentar, davant de l'ajuntament, proposicions juridicoeconòmiques, en plica tancada, per a licitar per l'adjudicació del programa en relació amb qualssevol alternatives tècniques presentades en competència arran de la que ací s'anuncia, i d'ella mateixa. A les 12.00 hores del dia hàbil següent al quint de termini, es procedirà a l'obertura de les pliques presentades en acte públic. Si fóra dissabte, l'acte es posposarà l'endemà hàbil.
  
Al·legacions
  
Durant el termini de presentació d'alternatives tècniques en competència, els interessats podran presentar al·legacions a la que ací s'anuncia. Així mateix, durant el termini de presentació de pliques i el dia de l'obertura d'elles, qualsevol persona podrà informar-se en l'ajuntament de les alternatives tècniques presentades i formular al·legacions. També durant els 10 dies següents al d'obertura de pliques, qualsevol persona podrà informar-se en l'ajuntament de les alternatives tècniques i proposicions juridicoeconòmiques presentades, i presentar al·legacions.
  
Les al·legacions, qualsevol que siga el moment en què es formulen, es presentaran davant de l'ajuntament, i podran versar sobre el document que ací s'anuncia o sobre tots els que es vagen presentant davant de l'ajuntament, arran d'este edicte.
  
Com que no consten en els registres del cadastre ni en els padrons municipals dades sobre el domicili fiscal dels interessats (titulars cadastrals) que a continuació s'allisten, resulta impossible omplir l'avís en el domicili fiscal d'estos, tal com exigix l'article 46 de la Llei Reguladora de l'Activitat Urbanística:
  
Parcel·la Polígon Titular
  
12 11 Mulet Signes, Pasqual
  
23 11 Tur, Mateo
  
299, 384 i 350 a 352
  
i 340 del polígon 11. 11 Desconegut
  
300 1 Soler Pérez, Francisco
  
342 11 Signes Mulet, Vicente
  
351 1 Signes Mulet, Juan
  
781 7 Argudo Mulet, Josefa
  
802 7 Ferrer Mulet, Rosa
  
803 7 Signes Mulet, Encarnación
  
De conformitat i en analogia amb el que establix respecte a la notificació edictal per l'article 59.4 de la Llei 30/1992, de 26 de novembre, en la redacció de la Llei 4/1999, de 13 de gener, s'avisa tals titulars cadastrals del contingut de l'edicte, que conforme a el que s'ha dit, s'inserirà també en el Diari Oficial de la Generalitat Valenciana, en el tauler d'edictes de l'ajuntament i en un diari d'informació general, als efectes substitutius de l'avís personal que es referix l'article 46 de la Llei Reguladora de l'Activitat Urbanística.